b'\n_START_ARTICLE_\nLilame\xc5\xa1\xc4\x8dani\n_START_SECTION_\nVsebina\n_START_PARAGRAPH_\nV Lila mestu so bile vse stvari: hi\xc5\xa1e, vozila, obleke ... lila barve. Celo de\xc5\xbeevalo je lila. Mestna znamenitost so bile pala\xc4\x8dinke z lila borovni\xc4\x8devo marmelado. Lila mesto je polno prigod in nezgod svojih me\xc5\xa1\xc4\x8danov: od jutranje gne\xc4\x8de v glavnem kri\xc5\xbei\xc5\xa1\xc4\x8du, ki jo re\xc5\xa1i stara lokomotiva, pla\xc4\x8devanja z rimami zaradi izgubljenih denarnic, do pobeglih lilame\xc5\xa1kih dimnikov in izpada elektrike._NEWLINE_Nekega \xc4\x8detrtka popoldne je v mesto pri\xc5\xa1el popotnik, oble\xc4\x8den v pisana obla\xc4\x8dila. Povedal je, da prihaja iz Mavri\xc4\x8dnega mesta, nad katerim se pne mavrica. Kadar de\xc5\xbeuje, kapljice odna\xc5\xa1ajo barvo z nje in me\xc5\xa1\xc4\x8dani jo lovijo v lon\xc4\x8dke ter z njo prebarvajo mesto. Lilame\xc5\xa1\xc4\x8dani so bili navdu\xc5\xa1eni in odlo\xc4\x8dili so se, da bodo tudi oni prebarvali svoje mesto. Pri\xc5\xa1li so do mavrice, ki so jim jo gasilci z brizgalnami \xc5\xa1kropili, da so lahko nalovili barve, kolikor so je potrebovali. Z njo so spremenili svoje mesto v pisanico. Celo nebo so prebarvali, da je padal pisan de\xc5\xbe. Le svojo znamenitost, pala\xc4\x8dinke z lila borovni\xc4\x8devo marmelado, so pustili pri miru.\n_START_SECTION_\nPredstavitev lika\n_START_PARAGRAPH_\nNenavadno mesto lila barve ima tudi nenavadne me\xc5\xa1\xc4\x8dane. \xc4\x8ce jim zmanjka denarja, kupujejo pa\xc4\x8d na rime. Njihovih sve\xc4\x8d ne more\xc5\xa1 pri\xc5\xbegati, ne da bi prej prebral navodila. Po mestu se vozijo s tramvajem, kolesi in skiroji, v jutranji gne\xc4\x8di jim na glavnem kri\xc5\xbei\xc5\xa1\xc4\x8du promet usmerja \xc5\xbeupan; \xc4\x8de je sila, mu na pomo\xc4\x8d prisko\xc4\x8di tudi stara lokomotiva. Spat hodijo na vrt vsak pod svojo posteljo in se pokrivajo \xc4\x8dez glavo, da jim sanje ne bi izhlapele. Lilame\xc5\xa1\xc4\x8dani vejo, da je \xc5\xbeivljenje igra.\n_START_SECTION_\nSimbolika\n_START_PARAGRAPH_\nLilame\xc5\xa1\xc4\x8dani so ljudje po otro\xc5\xa1ki podobi. Ni natan\xc4\x8dno dolo\xc4\x8dene meje med resni\xc4\x8dnostjo in domi\xc5\xa1ljijo; v\xc4\x8dasih se zdi, da je sploh ni.\n_START_SECTION_\nViri in literatura\n_START_PARAGRAPH_\nSvetina, Peter (1999). Lila mesto. Velenje: Pozoj.'